ROMÂNĂ

IMPORTANT: PRIN UTILIZAREA iPHONE-ULUI, iPAD-ULUI sau iPOD TOUCH-ULUI DVS. (“DISPOZITIV”), SUNTEȚI DE ACORD CU OBLIGAȚIA DE A RESPECTA CONDIȚIILE URMĂTOARE:

A.     CONTRACT DE LICENȚĂ SOFTWARE PENTRU APPLE iOS ȘI iPadOS
B.     TERMENE SUPLIMENTARE PENTRU APPLE PAY
C.     ÎNȘTIINȚĂRI DIN PARTEA APPLE

APPLE INC
CONTRACT DE LICENȚĂ SOFTWARE PENTRU iOS ȘI iPadOS
Licență individuală

VĂ RUGĂM SĂ CITIȚI CU ATENȚIE ACEST CONTRACT DE LICENȚĂ SOFTWARE (“LICENȚĂ”) ÎNAINTE DE A UTILIZA DISPOZITIVUL DVS. SAU DE A DESCĂRCA ACTUALIZAREA SOFTWARE CARE ÎNSOȚEȘTE ACEASTĂ LICENȚĂ. PRIN UTILIZAREA DISPOZITIVULUI DVS. SAU DESCĂRCAREA UNEI ACTUALIZĂRI SOFTWARE, DUPĂ CAZ, SUNTEȚI DE ACORD CU OBLIGAȚIA DE A RESPECTA CLAUZELE ACESTEI LICENȚE. DACĂ NU SUNTEȚI DE ACORD CU CLAUZELE ACESTEI LICENȚE, NU UTILIZAȚI DISPOZITIVUL SAU NU DESCĂRCAȚI ACTUALIZAREA SOFTWARE.

DACĂ AȚI CUMPĂRAT RECENT UN DISPOZITIV ȘI NU SUNTEȚI DE ACORD CU CONDIȚIILE LICENȚEI, PUTEȚI RETURNA DISPOZITIVUL ÎN CADRUL PERIOADEI DE RETURNARE LA MAGAZINUL APPLE STORE SAU LA DISTRIBUITORUL AUTORIZAT DE LA CARE L-AȚI OBȚINUT PENTRU A OBȚINE O RAMBURSARE, ÎN CONFORMITATE CU POLITICA DE RETURNARE APPLE DE LA https://www.apple.com/legal/sales-support/.

1. Generalități
(a) Software-ul (inclusiv codul Boot ROM, software-ul încapsulat și software-ul de la terțe părți), documentația, interfețele, conținutul, fonturile și orice alte date care însoțesc Dispozitivul dvs. („Software Apple original”), care pot fi actualizate sau înlocuite prin îmbunătățiri ale funcționalităților, actualizări software sau software-uri de restaurare a sistemului furnizate de Apple („Actualizări software Apple”), fie că se află în memorie doar pentru citire, pe orice alt suport sau în orice altă formă (Software-ul Apple original și Actualizările software Apple sunt denumite în ansamblu „Software Apple”) vă este licențiat și nu vândut de către Apple Inc. („Apple”) pentru a fi utilizat doar în conformitate cu condițiile acestei Licențe. Apple și licențiatorii săi își păstrează proprietatea asupra Software-ului Apple în sine și își rezervă toate drepturile care nu vă sunt acordate în mod expres. Sunteți de acord că termenele acestei Licențe se vor aplica oricărei aplicații marca Apple care poate fi integrată pe dispozitivul dvs., în afara cazului în care aplicația respectivă are o licență separată, caz în care sunteți de acord că termenele licenței respective vor guverna modul în care utilizați aplicația.

(b) Apple, la discreția sa, poate pune la dispoziție Actualizări software Apple ulterioare. Este posibil ca Actualizările software Apple, dacă vor exista, să nu includă în mod necesar toate funcționalitățile software existente sau funcționalitățile noi pe care Apple le lansează pentru modele mai noi sau diferite de Dispozitive. Clauzele acestei Licențe vor guverna orice Actualizări software Apple furnizate de Apple, cu excepția cazului în care asemenea Actualizări software Apple sunt însoțite de o licență separată, caz în care sunteți de acord că vor guverna clauzele licenței respective.

(c) Dacă utilizați funcționalitatea de configurare expres pentru a configura un Dispozitiv nou pe baza Dispozitivului dvs. existent, sunteți de acord că utilizarea Software-ului Apple de pe noul dvs. Dispozitiv va fi guvernată de clauzele acestei Licențe, cu excepția cazului în care acesta este însoțit de o licență separată, caz în care sunteți de acord că utilizarea acelui Sofware Apple va fi guvernată de clauzele licenței respective. Dispozitivul dvs. va verifica periodic dacă există Actualizări software Apple de la Apple. Dacă este disponibilă o actualizare, aceasta se poate descărca și instala automat pe Dispozitivul dvs. și, dacă este cazul, pe dispozitivele dvs. periferice. Prin utilizarea Software-ului Apple, sunteți de acord că Apple poate descărca și instala Actualizări software Apple automate pe Dispozitivul și pe dispozitivele dvs. periferice. Puteți dezactiva complet actualizările automate în orice moment modificând configurările Actualizări automate din Configurări > General > Actualizare software.

2. Utilizările permise de licență și restricțiile.  
(a) Sub incidența termenelor și condițiilor acestei Licențe, vă este acordată o licență neexclusivă limitată de a utiliza Software-ul Apple pe un singur Dispozitiv purtând marca Apple. Cu excepția derogărilor prevăzute în Secțiunea 2(b) de mai jos și în afara cazului existenței unor alte prevederi într-un contract separat în dvs. și Apple, această Licență nu permite ca Software-ul Apple să existe la un moment dat pe mai mult de un Dispozitiv purtând marca Apple și vă este interzis să distribuiți sau să puneți la dispoziție Software-ul Apple printr-o rețea unde ar putea fi utilizat de mai multe dispozitive simultan. Această Licență nu vă acordă nici un drept de a utiliza interfețele proprietare Apple și alte proprietăți intelectuale în vederea conceperii, dezvoltării, fabricării, licențierii sau distribuirii unor terțe dispozitive și accesorii sau unor terțe aplicații software, destinate utilizării cu Dispozitive. Unele dintre aceste drepturi sunt disponibile sub licențe distincte de la Apple. Pentru informații suplimentare despre dezvoltarea dispozitivelor și accesoriilor pentru dispozitive de către terți, vizitați https://developer.apple.com/programs/mfi/. Pentru informații suplimentare despre dezvoltarea de aplicații pentru dispozitive, vizitați https://developer.apple.com.

(b) Sub incidența termenelor și condițiilor acestei Licențe, vă este acordată o licență neexclusivă limitată pentru a descărca Actualizările Software Apple ce pot fi puse la dispoziție de Apple pentru modelul dvs. de dispozitiv pentru a actualiza sau pentru a restaura software-ul de pe orice astfel de dispozitiv pe care îl dețineți sau pe care îl controlați. Această Licență nu vă permite să actualizați sau să restaurați niciun Dispozitiv pe care nu îl dețineți sau pe care nu îl aveți sub control, și vă interzice să distribuiți sau să puneți la dispoziție Actualizările software Apple într-o rețea unde ar putea fi utilizate de mai multe dispozitive sau computere simultan. Dacă descărcați o Actualizare software Apple pe computerul dvs., aveți dreptul să realizați o singură copie a Actualizării software Apple, stocată pe computerul dvs. într-o formă citibilă de către mașină doar cu rol de copie de siguranță, cu condiția imperativă ca această copie de siguranță să includă toate înștiințările despre drepturile de autor și alte drepturi de proprietate conținute în original

(c) În măsura în care Apple a preinstalat aplicații marca Apple din App Store pe dispozitivul dvs. la momentul achiziției („Aplicații preinstalate”), trebuie să vă autentificați în App Store și să asociați aceste Aplicații preinstalate contului dvs. App Store pentru a le putea utiliza pe dispozitivul dvs.. Când asociați o aplicație preinstalată, cu contul dvs. App Store, veți asocia în același timp în mod automat toate celelalte aplicații preinstalate de pe dispozitivul dvs. Alegând să asociați aplicațiile preinstalate contului dvs. App Store, acceptați faptul că Apple poate să transmită, să colecteze, să întrețină, să prelucreze și să utilizeze atât ID-ul Apple utilizat de contul dvs. App Store, cât și un identificator unic de hardware colectat de pe dispozitivul dvs., ca identificatori unici de cont cu scopul de a verifica eligibilitatea cererii dvs. și de a vă oferi acces la Aplicațiile preinstalate prin intermediul App Store. Dacă nu doriți să utilizați o aplicație preinstalată, o puteți șterge de pe dispozitivul dvs. oricând.

(d) Nu vă sunt permise și sunteți de acord să nu întreprindeți sau să permiteți altora să întreprindă copierea (cu excepția celei permise în mod expres de prezenta Licență), decompilarea, procedee de reverse-engineering, dezasamblarea, încercarea de a deriva codul sursă, decriptarea, modificarea sau crearea de lucrări derivate ale software-ului Apple sau ale oricăror servicii furnizate de software-ul Apple ori ale oricărei părți a acestora (cu excepția cazului și doar în măsura în care oricare dintre restricțiile menționate anterior este interzisă prin dispoziții legale sau prin condițiile de licențiere ce guvernează utilizarea componentelor open-source care pot fi incluse în software-ul Apple). Sunteți de acord să nu eliminați, să nu ascundeți sau să nu modificați orice notificări de proprietare (inclusiv mențiuni referitoare la mărci comerciale sau drepturile de proprietate) ce pot fi adăugate la sau conținute în Software-ul Apple.

(e) Software-ul Apple poate fi utilizat pentru a reproduce materiale atâta timp cât această utilizare se limitează la reproducerea materialelor neprotejate prin drepturi de autor, materialelor pentru care dețineți dreptul de autor, sau materialelor pe care sunteți autorizat sau pentru care dispuneți de o permisiune legală pentru a le reproduce. Drepturile de proprietate intelectuală și de titlu din și pentru orice conținut afișat, stocat sau accesat prin intermediul dispozitivului aparțin proprietarului conținutului respectiv. Este posibil ca asemenea conținut să fie protejat prin legi și tratate privind dreptul de autor sau de proprietate intelectuală și poate face obiectul condițiilor de utilizare ale terței părți care furnizează asemenea conținut. În afara cazurilor reglementate în prezenta, această Licență nu vă acordă drepturi de a utiliza conținutul respectiv și nici nu vă garantează că acel conținut vă va fi disponibil în continuare.

(f) În conformitate cu termenele și condițiile acestei Licențe, puteți utiliza caracterele Animoji și Memoji incluse sau create cu Software-ul Apple („Caractere de sistem”) (i) în timpul rulării software-ului Apple și (ii) pentru a crea propriul conținut și propriile proiecte originale pentru uzul dvs. personal, necomercial. Nu este permisă nicio altă utilizare a Caracterelor de sistem de către această Licență, inclusiv, dar fără limitare la: utilizare, reproducere, afișare, realizare, înregistrare, publicare sau redistribuire a oricăror Caractere de sistem într-un context destinat profitului, non-profit, de partajare publică sau comercial.

(g) Pentru a finaliza anumite scurtături acțiuni pentru aplicații și/sau site-uri web (“Scurtături”), poate fi necesar ca Software-ul Apple să acceseze de pe Dispozitivul dvs. anumite aplicații software, servicii sau site-uri web ale terțelor părți (“Aplicațiile terțelor părți”). Vă dați acordul în mod expres și autorizați Software-ul Apple să acceseze și să utilizeze aceste Aplicații ale terțelor părți în numele dvs. în măsura necesară finalizării Scurtăturilor cu Software-ul Apple. Sunteți de acord să nu încărcați, postați, trimiteți prin e-mail, transmiteți, partajați sau să faceți disponibile în orice alt mod nicio Scurtătură care este ofensatoare, inadecvată sau pentru orice activități ilegitime sau ilegale. De asemenea, sunteți de acord să nu interveniți asupra, să nu deranjați sau să nu creați o povară exagerată asupra serverelor sau rețelelor conectate la Software-ul Apple sau Aplicațiile terțelor părți sau să încălcați regulamentele, politicile sau procedurile unor astfel de rețele sau Aplicații ale terțelor părți. În măsura în care Software-ul Apple accesează orice Aplicații ale terțelor părți, Apple nu are obligația expresă sau implicită de a oferi asistență tehnică sau de altă natură pentru astfel de Aplicații ale terțelor părți. Contactați direct producătorul, fabricantul sau furnizorul de servicii corespunzător al software-ului, pentru asistență tehnică și servicii clienți legate de software-ul, serviciile, site-ul și/sau produsele lor. AVEȚI OBLIGAȚIA DE A RESPECTA ȘI SUNTEȚI DE ACORD SĂ RESPECTAȚI TOATE CONDIȚIILE DE UTILIZARE APLICABILE SAU ALTE ACORDURI PENTRU ACESTE APLICAȚII ALE TERȚELOR PĂRȚI LA UTILIZAREA SOFTWARE-ULUI APPLE. VĂ ASUMAȚI EXCLUSIV RĂSPUNDEREA DE A VĂ ASIGURA CĂ TOATE SCURTĂTURILE RESPECTĂ TERMENELE APLICABILE PENTRU FIECARE APLICAȚIE A TERȚELOR PĂRȚI UTILIZATĂ DE SCURTĂTURI. APPLE NU GARANTEAZĂ ÎN NICIUN FEL FAPTUL CĂ SCURTĂTURILE RESPECTĂ TERMENELE ORICĂREI APLICAȚII A TERȚELOR PĂRȚI ȘI APPLE NU ESTE RESPONSABIL PENTRU NICIO SCURTĂTURĂ A TERȚELOR PĂRȚI.

(h) Sunteți de acord să utilizați software-ul și serviciile Apple (așa cum sunt definite în Secțiunea 5 de mai jos) în conformitate cu toate legile în vigoare, inclusiv legile locale ale țării sau regiunii în care aveți domiciliul sau în care descărcați sau utilizați software-ul și serviciile Apple. Este posibil ca funcționalitățile software-ului și serviciilor Apple să nu fie disponibile în toate limbile și în toate regiunile; anumite funcționalități variază în funcție de regiune, iar altele pot fi restricționate sau indisponibile de la furnizorul dvs. de servicii. O conexiune de date Wi-Fi sau celulară este necesară pentru anumite funcționalități ale software-ului și serviciilor Apple.

(i) Utilizarea App Store necesită o combinație unică între numele de utilizator și parolă, cunoscută sub numele de ID Apple. De asemenea, un ID Apple este necesar pentru accesarea actualizărilor pentru aplicație și pentru accesarea anumitor funcționalități ale software-ului și serviciilor Apple.

(j) Luați la cunoștință că numeroase funcționalități, aplicații integrate și Servicii ale Software-ului Apple transmit date și pot avea impact asupra costurilor asociate abonamentului dvs. de date și că sunteți responsabil pentru asemenea costuri. Puteți vedea și controla aplicațiile cărora le este permisă utilizarea datelor celulare și să vedeți o estimare a cantității de date consumate de aceste aplicații în secțiunea Date celulare din Configurări. În plus, Asistență Wi-Fi va comuta automat la serviciul celular atunci când conexiunea Wi-Fi este slabă, ceea ce poate crește utilizarea datelor celulare, cu impact asupra costurilor asociate abonamentului dvs. de date. Funcția Asistență Wi-Fi este activată în mod implicit, dar poate fi dezactivată în Configurări. Pentru mai multe informații, consultați Manualul de utilizare al Dispozitivului dvs.

(k) Dacă alegeți să permiteți actualizări automate ale aplicațiilor, dispozitivul dvs. va căuta periodic în baza de date Apple actualizări la aplicațiile de pe dispozitivul dvs. și, dacă este disponibilă, actualizarea va fi descărcată automat și va fi instalată pe dispozitiv. Puteți dezactiva complet actualizările automate ale aplicațiilor oricând, accesând Configurări, apoi apăsați iTunes & App Store și, sub Descărcări automate, dezactivați Actualizări.

(l) Utilizarea Dispozitivului dvs. în anumite condiții vă poate distrage atenția și poate conduce la situații periculoase (de exemplu, evitați scrierea mesajelor în timp ce conduceți un vehicul sau folosirea căștilor în timp ce mergeți cu bicicleta). Prin utilizarea Dispozitivului dvs., sunteți de acord că aveți responsabilitatea de a respecta normele ce interzic sau limitează folosirea telefoanelor mobile sau a căștilor (de exemplu, cerința de a folosi opțiunile „hands-free” pentru efectuarea apelurilor în timpul conducerii).

3. Transferarea. Sunt interzise închirierea, darea în leasing, împrumutul, redistribuirea sau sublicențierea Software-ului Apple. Cu toate acestea, puteți realiza o transferare unică și permanentă a tuturor drepturilor dvs. de licență asupra Software-ului Apple către o altă parte, asociată cu transferarea proprietății Dispozitivului dvs., în următoarele condiții: (a) transferul trebuie să includă Dispozitivul dvs. și Software-ul Apple în integralitatea sa, inclusiv toate părțile componente și această Licență; (b) nu veți păstra nici o copie a Software-ului Apple, integrală sau parțială, inclusiv copiile stocate pe un computer sau pe un alt dispozitiv de stocare; și (c) partea care va primi Software-ul Apple va lua la cunoștință și va accepta termenele și condițiile din prezenta Licență.

4. Consimțământul referitor la utilizarea datelor. Când utilizați dispozitivul, numărul dvs. de telefon și anumiți identificatori unici ai dispozitivului dvs. sunt trimiși la Apple pentru a le permite celorlalți să vă contacteze folosind numărul dvs. de telefon atunci când utilizați diverse funcționalități de comunicare ale Software-ului Apple, cum ar fi iMessage și FaceTime. Când utilizați iMessage, Apple poate stoca mesajele dvs. într-o formă criptată pentru o perioadă limitată de timp pentru a asigura trimiterea acestora. Puteți dezactiva FaceTime sau iMessage accesând configurările FaceTime sau Mesaje pe Dispozitivul dvs.. Anumite funcționalități, precum Analiză, Servicii de localizare, Siri și Dictare pot avea nevoie de informații de pe Dispozitivul dvs. pentru a asigura funcționarea acestora. Atunci când activați sau utilizați aceste funcționalități, vor fi furnizate detalii referitoare la informațiile care sunt trimise la Apple și modul în care pot fi folosite acestea. Puteți afla mai multe detalii accesând https://www.apple.com/privacy/. Informațiile dvs. vor fi tratate întotdeauna în conformitate cu politica Apple privind confidențialitate, disponibilă la: https://www.apple.com/legal/privacy/.

5. Serviciile și Materialele terțelor părți.  
(a) Software-ul Apple poate permite accesul la Apple iTunes Store, App Store, Apple Books, Game Center, iCloud, Hărți și alte servicii și site-uri web aparținând companiei Apple și unor terțe părți (denumite colectiv și individual „Servicii”). Este posibil ca aceste Servicii să nu fie disponibile în toate limbile sau în toate țările. Utilizarea acestor Servicii necesită acces la Internet și utilizarea anumitor Servicii poate necesita un ID Apple, poate necesita din partea dvs. acceptarea unor termene suplimentare și poate face obiectul unor costuri suplimentare. Prin utilizarea acestui software în asociere cu un ID Apple sau cu un alt serviciu Apple, acceptați condițiile de utilizare în vigoare pentru serviciul respectiv, precum ultima versiune a Termenelor și condițiilor Serviciilor multimedia Apple aplicabile în țara din care ați accesat aceste Servicii, pe care le puteți accesa și consulta la https://www.apple.com/legal/internet-services/itunes/.

(b) Dacă vă abonați la iCloud, anumite funcționalități iCloud precum „Poze iCloud”, „Fluxul dvs. foto”, „Albume partajate”, „Backup” și „Găsire iPhone” pot fi accesate direct din Software-ul Apple.  Luați la cunoștință și acceptați că utilizarea iCloud și a acestor funcționalități face obiectul celor mai recente termene și condiții ale serviciului iCloud, pe care îi puteți accesa și examina la: https://www.apple.com/legal/internet-services/icloud/.

(c) Conținutul aplicației News. Utilizarea conținutului accesat prin intermediul aplicației News este limitată exclusiv la utilizarea personală, necomercială, nu transferă către dvs. nicio cotă-parte de proprietate asupra conținutului și exclude în mod expres, fără limitare la acestea, orice drepturi de utilizare comercială sau promoțională din acest conținut. Mai mult, vă este interzisă republicarea, retransmiterea și reproducerea oricăror imagini accesate prin intermediul News ca fișiere de sine stătătoare.

(d) Hărți. Serviciul Hărți și funcționalitățile software-ului Apple („Hărți”), inclusiv acoperirea datelor geografice, pot varia în funcție de regiune. Atunci când utilizați orice funcționalități bazate pe localizarea geografică din Hărți, precum navigația pas cu pas, traficul și căutările locale, diverse informații legate de localizare și de utilizare pot fi trimise la Apple, inclusiv localizarea geografică în timp real a Dispozitivului dvs., pentru a vă procesa solicitările și pentru a ajuta la îmbunătățirea serviciului Hărți. Asemenea date de localizare și de utilizare sunt colectate de Apple într-o formă care nu vă identifică personal. Prin utilizarea serviciului Hărți, sunteți de acord și consimțiți ca Apple și subsidiarele și agenții Apple săi să poată transmite, colecta, întreține, procesa și utiliza aceste informații pentru furnizarea și îmbunătățirea funcționalităților și serviciului Hărți și a altor produse și servicii Apple. De asemenea, Apple poate furniza aceste informații, fie într-o formă agregată, fie sub o formă care nu vă identifică personal, partenerilor și licențiatorilor săi, pentru a ajuta la îmbunătățirea hărților și produselor și serviciilor acestora bazate pe localizare. Puteți dezactiva funcționalitatea bazată pe localizare geografică din Hărți accesând configurarea Servicii de localizare de pe Dispozitivul dvs. și dezactivând configurarea individuală de localizare pentru Hărți. Anumite funcționalități Hărți vor fi însă indisponibile dacă dezactivați configurarea Servicii de localizare, precum navigația pas cu pas.

(e) Înțelegeți că prin utilizarea oricăruia dintre Servicii este posibil să întâlniți conținut ce poate fi considerat ofensator, indecent sau discutabil, conținut ce poate sau nu să fi fost identificat ca având limbaj explicit, și că rezultatele oricărei căutări sau accesarea oricărei adrese URL pot  genera automat și neintenționat linkuri sau referințe către materiale discutabile. Cu toate acestea, sunteți de acord să utilizați serviciile pe propriul risc și compania Apple, asociații, agenții, directorii sau licențiatorii acesteia nu vor fi considerați răspunzători pentru conținutul ce poate fi privit drept ofensator, indecent sau discutabil

(f) Unele Servicii pot afișa, include sau pune la dispoziție conținut, date, informații, aplicații sau materiale de la terțe părți (“Materialele unor terțe părți”) sau pot furniza linkuri către anumite site-uri web ale unor terțe părți. Prin utilizarea acestor Servicii, recunoașteți și sunteți de acord că Apple nu poate fi considerat răspunzător pentru examinarea sau evaluarea conținutului, acurateței, integralității, actualității, validității, respectării drepturilor de autor, legalității, decenței, calității sau oricărui alt aspect al unor asemenea Materiale sau site-uri web ale unor terțe părți. Apple, reprezentanții săi și societățile sale afiliate sau subsidiare nu garantează, nu aprobă, nu susțin și nu își asumă răspunderea față de dvs. sau orice altă persoană pentru orice Servicii, Materiale sau site-uri web ale unor terțe părți, sau pentru orice alte materiale, produse sau servicii ale unor terțe părți. Materialele unor terțe părți și linkurile către alte site-uri web sunt furnizate strict pentru propria dvs. comoditate.

(g) Nici Apple și nici unul dintre furnizorii de conținut Apple nu garantează disponibilitatea, acuratețea, integralitatea, fiabilitatea sau actualitatea informațiilor bursiere, a datelor de localizare geografică sau a oricăror alte date afișate de oricare dintre Servicii.  Informațiile financiare afișate de către orice Servicii sunt doar cu titlu informativ și nu trebuie să vă bazați pe ele drept recomandări pentru investiții. Înainte de a executa orice tranzacție bursieră bazată pe informațiile obținute prin intermediul Serviciilor, este recomandat să consultați un specialist financiar sau în investiții, care este calificat din punct de vedere legal pentru a furniza consultanță financiară sau de investiții în țara sau în regiunea dvs. Datele de localizare geografică furnizate de către orice Servicii, inclusiv serviciul Hărți Apple, sunt furnizate doar pentru navigație sau planificare elementară și nu trebuie să vă bazați pe ele în situații care necesită informații precise de localizare sau în care datele de localizare eronate, imprecise, întârziate sau incomplete pot duce la moarte, vătămare personală sau daune materiale sau de mediu. Acceptați faptul că rezultatele pe care le primiți de la serviciul Hărți pot diferi față de condițiile rutiere și de teren reale din cauza unor factori care pot afecta precizia datelor Hărți, precum, fără limitare, condițiile meteo, rutiere și de trafic și evenimentele geopolitice. Pentru siguranța dvs. în timpul utilizării funcționalității de navigație, acordați întotdeauna atenție indicatoarelor rutiere și condițiilor rutiere curente. Respectați practicile conducerii preventive și reglementările privind traficul și rețineți că este posibil ca itinerarele pietonale să nu includă trotuarele sau căile pietonale.

(h) În măsura în care încărcați orice conținut prin intermediul utilizării Serviciilor, declarați că dețineți toate drepturile pentru conținutul respectiv sau că dispuneți de o autorizație sau de un alt tip de permisiune legală pentru a-l încărca și că respectivul conținut nu încalcă niciuna dintre condițiile de utilizare aplicabile Serviciilor. Sunteți de acord că Serviciile includ conținut, informații și materiale protejate prin drepturi de proprietate care sunt deținute de către Apple, de proprietarul site-ului sau concesionarii acestora și sunt protejate prin legile referitoare la proprietatea intelectuală și alte legi, incluzând dar fără a se limita la legea dreptului de autor. Sunteți de acord că nu veți utiliza asemenea conținut, informații și protejate prin drepturi de proprietate în nici un alt mod decât cel permis de Servicii și în nici o altă modalitate inconsistentă cu clauzele acestei Licențe sau care încalcă orice drepturi de proprietate ale unei terțe părți sau ale Apple. Nici o porțiune a Serviciilor nu poate fi reprodusă sub nici o formă și prin nici un mijloc. Sunteți de acord să nu modificați, închiriați, dați în leasing, împrumutați, vindeți, distribuiți sau să creați lucrări derivate pe baza Serviciilor, de nici o manieră, și nu veți exploata Serviciile în nici un mod neautorizat, incluzând dar fără a se limita la utilizarea Serviciilor pentru transmiterea de viruși, viermi, troieni sau alte tipuri de malware pentru computer sau pentru violarea sau supra-încărcarea capacității rețelei. De asemenea, sunteți de acord să nu utilizați Serviciile în nici o manieră pentru a hărțui, abuza, spiona, amenința, defăima sau pentru a încălca sau viola în orice fel drepturile oricărei alte părți, și că Apple nu face în nici un fel responsabil pentru asemenea utilizări din partea dvs., nici pentru orice mesaje sau transmisii hărțuitoare, amenințătoare, defăimătoare, ofensatoare, ilicite sau ilegale pe care le-ați putea recepționa ca rezultat al utilizării oricăruia dintre Servicii.

(i) În plus, Serviciile și Materialele terțelor părți care pot fi accesate, asociate prin linkuri sau afișate pe Dispozitivul nu sunt disponibile în toate limbile sau în toate țările sau regiunile. Apple nu face nicio reprezentare că asemenea Servicii și Materiale de la terțe părți sunt adecvate sau disponibile pentru utilizare în indiferent ce localizare geografică particulară. În măsura în care optați să utilizați sau să accesați asemenea Servicii și Materiale de la terțe părți, o faceți prin propria dvs. inițiativă și sunteți responsabil pentru conformitatea cu orice legi în vigoare, inclusiv dar fără a se limita la legile locale și la legile privind intimitatea și colectarea datelor aplicabile. Partajarea sau sincronizarea pozelor prin intermediul dispozitivului dvs. poate determina transmiterea unor metadate odată cu pozele, inclusiv locul și momentul în care a fost făcută poza și informații despre adâncime. Utilizarea serviciilor Apple (precum Bibilioteca foto iCloud) pentru partajarea sau sincronizarea acestor poze va implica recepționarea și stocarea acestor metadate de Apple. Apple și licențiatorii săi își rezervă dreptul de a modifica, suspenda, elimina sau dezactiva accesul la orice Servicii în orice moment și fără înștiințare prealabilă. Apple nu va fi în nici un caz răspunzător pentru eliminarea sau dezactivarea accesului la oricare asemenea Servicii. Apple poate impune de asemenea limite asupra utilizării sau accesării unor anumite Servicii, în orice caz și fără înștiințare prealabilă sau asumare a răspunderii

6. Încetarea. Această Licență este în vigoare până la încetarea sa. Drepturile dvs. decurgând din această Licență vor înceta automat sau nu vor continua să mai fie în vigoare fără înștiințare din partea Apple dacă nu vă conformați oricărei condiții din această Licență. După încetarea acestei Licențe, trebuie să încetați orice utilizare a Software-ului Apple. Prevederile secțiunilor 4, 5, 6, 7, 8, 9, 12 și 13 ale prezentei Licențe vor fi aplicabile și după orice asemenea încetare.

7. Exonerarea de garanții
7.1     Dacă sunteți un client care este un consumator (cineva care utilizează Software-ul Apple în afara activităților comerciale sau profesionale), este posibil să aveți drepturi legale în țara dvs. de reședință care să interzică aplicarea următoarelor limitări în cazul dvs., și, acolo unde sunt interzise, acestea nu se vor aplica în cazul dvs. Pentru a afla informații suplimentare despre drepturi, ar trebui să contactați o organizație locală în domeniul consultanței pentru consumatori.

7.2     RECUNOAȘTEȚI ȘI ACCEPTAȚI ÎN MOD EXPRES CĂ, ÎN LIMITELE PERMISE PRIN LEGILE ÎN VIGOARE, UTILIZAREA SOFTWARE-ULUI APPLE ȘI A ORICĂROR SERVICII EXECUTATE SAU ACCESATE PRIN INTERMEDIUL SOFTWARE-ULUI APPLE SE FACE PE PROPRIUL DVS. RISC ȘI CĂ VĂ ASUMAȚI INTEGRAL RISCURILE RELATIVE LA CALITATE SATISFĂCĂTOARE, PERFORMANȚĂ, ACURATEȚE ȘI EFORT

7.3     ÎN LIMITELE MAXIME PERMISE PRIN LEGILE ÎN VIGOARE, SOFTWARE-UL ȘI SERVICIILE APPLE SUNT FURNIZATE “CA ATARE” ȘI “ÎN FUNCȚIE DE DISPONIBILITATE”, CU TOATE DEFECTELE ȘI FĂRĂ NICI UN FEL DE GARANȚIE, IAR APPLE ȘI LICENȚIATORII APPLE (REFERIȚI COLECTIV PRIN DENUMIREA “APPLE” ÎN CADRUL SECȚIUNILOR 7 ȘI 8) SE EXONEREAZĂ DE ORICE GARANȚII ȘI CONDIȚII RELATIVE LA SOFTWARE-UL ȘI SERVICIILE APPLE, FIE ELE EXPLICITE, IMPLICITE SAU LEGALE, INCLUZÂND, DAR FĂRĂ A SE LIMITA LA, GARANȚIILE ȘI/SAU CONDIȚIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEȚE, FOLOSINȚĂ LINIȘTITĂ ȘI NEÎNCĂLCARE A DREPTURILOR TERȚELOR PĂRȚI

7.4     APPLE NU GARANTEAZĂ CĂ UTILIZAREA SOFTWARE-ULUI ȘI SERVICIILOR APPLE VA FI LIPSITĂ DE PROBLEME, CĂ FUNCȚIILE CONȚINUTE ÎN SAU SERVICIILE EXECUTATE DE SAU FURNIZATE PRIN SOFTWARE-UL APPLE VOR CORESPUNDE CERINȚELOR DVS., CĂ OPERAREA SOFTWARE-ULUI ȘI SERVICIILOR APPLE VA FI NEÎNTRERUPTĂ SAU LIPSITĂ DE ERORI, CĂ ORICE SERVICIU VA CONTINUA SĂ FIE PUS LA DISPOZIȚIE, CĂ DEFECTELE DIN SOFTWARE-UL SAU SERVICIILE APPLE VOR FI CORECTATE, SAU CĂ SOFTWARE-UL APPLE VA FI COMPATIBIL SAU VA FUNCȚIONA CU ORICE SOFTWARE, APLICAȚII SAU SERVICII ALE UNOR TERȚE PĂRȚI. INSTALAREA ACESTUI SOFTWARE APPLE POATE AFECTA DISPONIBILITATEA ȘI UZABILITATEA SOFTWARE-ULUI PĂRȚII TERȚE, APLICAȚIILOR SAU SERVICIILOR UNOR PĂRȚI TERȚE, PRECUM ȘI ALE PRODUSELOR ȘI SERVICIILOR APPLE

7.5     ÎN PLUS, RECUNOAȘTEȚI CĂ SOFTWARE-UL ȘI SERVICIILE APPLE NU SUNT DESTINATE SAU ADECVATE PENTRU UTILIZAREA ÎN SITUAȚII SAU MEDII ÎN CARE DEFECTAREA SAU ÎNTÂRZIERILE SOFTWARE-ULUI SAU SERVICIILOR APPLE, SAU ERORILE SAU INEXACTITĂȚILE DIN CONȚINUTUL, DATELE SAU INFORMAȚIILE FURNIZATE DE ACESTEA, AR PUTEA DUCE LA MOARTE, VĂTĂMARE PERSONALĂ SAU DAUNE IMPORTANTE FIZICE SAU DE MEDIU, INCLUZÂND FĂRĂ LIMITARE OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICIALĂ A VIEȚII SAU A SISTEMELOR DE ARMAMENT

7.6     NICIO INFORMAȚIE SAU RECOMANDARE COMUNICATĂ VERBAL SAU ÎN SCRIS DE CĂTRE APPLE SAU UN REPREZENTANT AUTORIZAT APPLE NU VA CONSTITUI O GARANȚIE. ÎN CAZUL ÎN CARE SOFTWARE-UL SAU SERVICIILE APPLE SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE DEPANĂRILE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE APLICABILE ALE CONSUMATORULUI, AȘA ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS

8. Limitarea răspunderi. ÎN LIMITELE PERMISE DE LEGILE ÎN VIGOARE, APPLE, ASOCIAȚII, AGENȚII SAU DIRECTORII COMPANIEI NU VOR RĂSPUNDE ÎN NICIUN CAZ PENTRU VĂTĂMĂRI PERSONALE ȘI NICI PENTRU DAUNE INCIDENTALE, SPECIALE, INDIRECTE SAU SECUNDARE DE NICIUN FEL, INCLUSIV, DAR FĂRĂ A SE LIMITA LA, DAUNELE REZULTATE DIN PIERDERI DE PROFIT, CORUPEREA SAU PIERDEREA DATELOR, EȘECUL DE A TRANSMITE SAU DE A RECEPȚIONA ORICE DATE (INCLUSIV, DAR FĂRĂ A SE LIMITA LA, INSTRUCȚIUNI PENTRU CURSURI, SARCINI ȘI MATERIALE), ÎNTRERUPEREA ACTIVITĂȚII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INABILITATEA DE A UTILIZA SOFTWARE-UL ȘI SERVICIILE APPLE SAU ORICE SOFTWARE, APLICAȚIE ORI SERVICIU AL UNOR TERȚE PĂRȚI ÎN LEGĂTURĂ CU SOFTWARE-UL SAU SERVICIILE APPLE, INDIFERENT CARE AR FI CAUZA, FĂRĂ A ȚINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALT FEL) ȘI CHIAR DACĂ APPLE A FOST PREVENITĂ ASUPRA POSIBILITĂȚII UNOR ASTFEL DE DAUNE. UNELE JURISDICȚII NU PERMIT EXCLUDEREA SAU LIMITAREA RĂSPUNDERII PENTRU VĂTĂMĂRI PERSONALE, SAU PENTRU DAUNE INCIDENTALE SAU CONSECUTIVE, AȘA ÎNCÂT ESTE POSIBIL CA ACESTE LIMITĂRI SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celei pe care legislația în vigoare ar putea-o cere în cazurile implicând vătămarea personală) nu va depăși în nici o eventualitate suma de două sute cincizeci de dolari americani (250,00$). Limitările de mai sus se vor aplica inclusiv în cazul în care compensația menționată mai sus nu reușește să își realizeze scopul esențial.

9. Certificatele digitale. Software-ul Apple conține funcționalități care îi permit să accepte certificate digitale emise fie de către Apple, fie de către terțe părți. DVS. SUNTEȚI SINGURUL RESPONSABIL ÎN PRIVINȚA DECIZIEI DE A AVEA SAU NU ÎNCREDERE ÎNTR-UN CERTIFICAT EMIS FIE DE CĂTRE APPLE, FIE DE CĂTRE O TERȚĂ PARTE. UTILIZAREA CERTIFICATELOR DIGITALE DE CĂTRE DVS. SE FACE PE PROPRIUL DVS. RISC. ÎN LIMITELE MAXIME PERMISE DE LEGILE ÎN VIGOARE, APPLE NU OFERĂ NICI UN FEL DE GARANȚII SAU DECLARAȚII, EXPLICITE SAU IMPLICITE, ASUPRA VANDABILITĂȚII SAU ADECVĂRII PENTRU UN ANUMIT SCOP, ACURATEȚEI, SECURITĂȚII SAU NEÎNCĂLCĂRII DREPTURILOR TERȚELOR PĂRȚI CU PRIVIRE LA CERTIFICATELE DIGITALE.  

10. Controlul exporturilor. Nu puteți utiliza, exporta sau reexporta Software-ul Apple decât în conformitate cu legislația Statelor Unite ale Americii și cu legislația din jurisdicțiile de unde a fost obținut Software-ul Apple. În particular, dar fără limitare, Software-ul Apple nu poate fi exportat sau reexportat (a) în orice țări supuse unui embargo de către Statele Unite ale Americii (b) oricărei persoane aflate pe lista “Specially Designated Nationals” a Ministerului de Finanțe din Statele Unite ale Americii sau pe listele “Denied Person” sau “Denied Entity” ale Ministerului Comerțului din Statele Unite ale Americii sau pe orice alte liste de restricții. Prin utilizarea Software-ului Apple, dvs. declarați și garantați că nu vă aflați în nici una dintre aceste țări și pe nici una dintre aceste liste. De asemenea, sunteți de acord că nu veți utiliza Software-ul Apple în nici un scop interzis de legislația Statelor Unite ale Americii, incluzând, fără limitare, dezvoltarea, proiectarea, fabricarea sau producția de rachete, arme nucleare, chimice sau biologice.

11. Utilizatorii finali din Guvernul Statelor Unite. Software-ul Apple și documentația aferentă sunt “Commercial Items” (articole comerciale), așa cum este definit acest termen în clauza 48 C.F.R. (Code of Federal Rules) §2.101, constând în “Commercial Computer Software” (software comercial) și “Commercial Computer Software Documentation” (documentație pentru software comercial), așa cum sunt definiți acești termeni în clauzele 48 C.F.R. §12.212 sau 48 C.F.R. §227.7202, după caz. În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, elementele “Commercial Computer Software” și “Commercial Computer Software Documentation” sunt licențiate utilizatorilor finali din Guvernul Statelor Unite (a) doar ca și “Commercial Items” și (b) doar acompaniate de aceleași drepturi garantate tuturor celorlalți utilizatori în conformitate cu condițiile generale aici incluse. Drepturile nepublicate sunt rezervate în virtutea legilor drepturilor de autor în vigoare în Statele unite ale Americii.

12. Legea guvernantă și independența clauzelor. Această Licență va fi guvernată și interpretată în conformitate cu legislația Statului California, cu excluderea principiilor sale privind conflictul de legi. Această Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres. Dacă sunteți un consumator din Regatul Unit, această Licență va fi guvernată de legile corespunzătoare jurisdicției reședinței dvs.  Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, în totalitate sau în parte, celelalte prevederi rămân în continuare aplicabile integral.  

13. Integralitatea acordului; Limba prevalentă. Această Licență constituie integralitatea acordului între dumneavoastră și Apple cu privire la utilizarea Software-ului Apple și înlocuiește toate înțelegerile anterioare sau actuale asupra acestui subiect. Nici un amendament și nici o modificare pentru această Licență nu vor căpăta efect în afara cazului în care sunt scrise și semnate de către Apple. Orice traducere a acestei Licențe este realizată pentru necesități locale și, în eventualitatea unei contradicții între versiunea în limba engleză și versiunea într-o altă limbă, versiunea în limba engleză va prevala în măsura în care nu este interzis de către legislația locală din jurisdicția dvs.

14. Recunoașterea terțelor părți. Unele părți ale Software-ului Apple pot utiliza sau include software de la terțe părți și alte materiale protejate prin drepturi de autor. Recunoașterea, condițiile de licențiere și limitările răspunderii pentru asemenea materiale sunt conținute în documentația electronică pentru Software-ul Apple, și utilizarea acestor materiale este guvernată de condițiile de utilizare respective. Utilizarea Google Safe Browsing Service este sub incidența condițiilor de utilizare Google (https://www.google.com/intl/en/policies/terms/) și a politicii de confidențialitate Google (https://www.google.com/intl/en/policies/privacy/).

15. Utilizarea MPEG-4; Mențiunea H.264/AVC
(a) Software-ul Apple este licențiat sub licența portofoliului de brevete MPEG-4 Systems pentru codare în conformitate cu standardul MPEG-4 Systems, cu excepția faptului că o licență suplimentară și plata de drepturi de autor sunt necesare pentru codarea în legătură cu (i) datele stocate sau reproduse pe suporturi fizice care sunt plătite individual pentru fiecare titlu și/sau (ii) datele care sunt plătite individual pentru fiecare titlu și sunt transmise către un utilizator final pentru stocare permanentă și/sau utilizare. O astfel de licență suplimentară poate fi obținută de la MPEG LA, LLC. Vizitați https://www.mpegla.com pentru detalii suplimentare.

(b) Software-ul Apple conține funcționalități de codificare și/sau decodificare video MPEG-4. Software-ul Apple este licențiat sub licența portofoliului de brevete MPEG-4 Visual pentru utilizare personală și necomercială din partea unui consumator pentru (i) codificarea de video în conformitate cu standardul MPEG-4 Visual (“video MPEG-4”) și/sau (ii) decodificarea de video MPEG-4 care a fost codificat de un consumator angajat într-o activitate personală și necomercială și/sau a fost obținut de la un furnizor de video licențiat de MPEG LA pentru a furniza video MPEG-4. Nici o licență nu este acordată și nu trebuie considerată implicită pentru orice alt fel de utilizare. Informații suplimentare, inclusiv referitoare la utilizarea și licențierea în scopuri promoționale, interne și comerciale pot fi obținute de la MPEG LA, LLC.  Consultați https://www.mpegla.com.

(c) Software-ul Apple conține funcționalitate de codificare și/sau decodificare AVC, utilizarea comercială a H.264/AVC necesită licențiere suplimentară și se aplică următoarele prevederi: FUNCȚIONALITATEA AVC DIN SOFTWARE-UL APPLE ESTE LICENȚIATĂ AICI DOAR PENTRU UTILIZARE PERSONALĂ ȘI NECOMERCIALĂ DIN PARTEA UNUI CONSUMATOR PENTRU (i) CODIFICAREA DE VIDEO ÎN CONFORMITATE CU STANDARDUL AVC (“VIDEO AVC”) ȘI/SAU (ii) DECODIFICAREA DE VIDEO AVC CARE A FOST CODIFICAT DE UN CONSUMATOR ANGAJAT ÎNTR-O ACTIVITATE PERSONALĂ ȘI NECOMERCIALĂ ȘI/SAU VIDEO AVC CARE A FOST OBȚINUT DE LA UN FURNIZOR DE VIDEO LICENȚIAT PENTRU A FURNIZA VIDEO. INFORMAȚII REFERITOARE LA ALTE UTILIZĂRI ȘI LICENȚIERI POT FI OBȚINUTE DE LA MPEG LA L.L.C. CONSULTAȚI http://www.mpegla.com

16. Restricțiile serviciului Yahoo Search. Serviciul Yahoo Search disponibil prin intermediul Safari este licențiat pentru utilizare doar în următoarele țări și regiuni: Argentina, Aruba, Australia, Austria, Barbados, Belgia, Bermude, Brazilia, Bulgaria, Canada, Insulele Cayman, Chile, China continentală, Hong Kong, Taiwan, Columbia, Cipru, Republica Cehă, Danemarca, Republica Dominicană, Ecuador, El Salvador, Finlanda, Franța, Germania, Grecia, Grenada, Guatemala, Ungaria, Islanda, India, Indonezia, Irlanda, Italia, Jamaica, Japonia, Letonia, Lituania, Luxemburg, Malaezia, Malta, Mexic, Olanda, Noua Zeelandă, Nicaragua, Norvegia, Panama, Peru, Filipine, Polonia, Portugalia, Puerto Rico, România, Singapore, Slovacia, Slovenia, Coreea de Sud, Spania, St. Lucia, St. Vincent, Suedia, Elveția, Thailanda, Bahamas, Trinidad și Tobago, Turcia, Marea Britanie, Uruguay, Statele Unite ale Americii și Venezuela.

17.  Mențiunea Microsoft Exchange. Configurarea de e-mail Microsoft Exchange din Software-ul Apple este licențiată doar pentru sincronizare “over the air” a informațiilor, precum e-mailuri, contacte, calendare și activități, între Dispozitivul dvs. și Microsoft Exchange Server sau alt software tip server licențiat de Microsoft pentru a implementa protocolul Microsoft Exchange ActiveSync.

EA1636
25.06.2019

————————————
Termene și condiții suplimentare pentru Apple Pay

Termenele și condițiile suplimentare de față pentru Apple Pay (prezentele „Termene suplimentare”) suplimentează Acordul de licență software Apple („Licența”); atât condițiile Licenței, cât și Termenele suplimentare prezente care guvernează utilizarea funcționalității Apple Pay, care va fi considerată drept „Serviciu” în baza Licenței. Termenii scriși cu majuscule utilizați în aceste Termene suplimentare au sensul enunțat în Licență.

1. Prezentare generală și restricții de utilizare

Apple Pay vă permite:

•     să stocați reprezentări virtuale ale unor carduri de credit, de debit și preplătite, inclusiv carduri de credit, de debit și preplătite ale magazinului și cardul Apple Pay Cash, care sunt compatibile cu funcționalitatea Apple Pay („Carduri de plată compatibile”) și utilizează dispozitive compatibile pentru a face plăți de la distanță în anumite locuri, în cadrul aplicațiilor sau pe site-uri web;
•     să folosiți cardurile de fidelitate și cardurile cadou salvate în Wallet (“Carduri activate pentru Apple Pay” și, împreună cu Cardurile de plată compatibile, “Carduri compatibile”), să efectuați tranzacții la distanță cu carduri de fidelitate și carduri cadou în anumite magazine, ca parte a unei plăți la distanță cu ajutorul Apple Pay; și
•     să trimiteți plăți directe între persoane altor utilizatori Apple Pay.

Este posibil ca funcționalitățile Apple Pay aparținând software-ului Apple să nu fie disponibile decât în anumite regiuni, cu anumiți emițători de carduri, cu anumite instituții financiare și cu anumiți comercianți. Este posibil ca funcționalitățile să varieze în funcție de regiune, emițător și comerciant.

Pentru a putea utiliza Apple Pay, trebuie să aveți un Card compatibil. Cardurile compatibile se pot modifica la anumite perioade. În plus, pentru a trimite sau primi plăți directe între persoane, trebuie să aveți un card Apple Pay Cash.

Cardurile de plată compatibile și plățile directe între persoane sunt asociate cu ID-ul Apple cu care v-ați autentificat la iCloud pentru a utiliza aceste funcționalități. Cardurile compatibile sunt disponibile numai persoanelor fizice având vârsta minimă de 13 ani și pot fi supuse unor restricții suplimentare de vârstă impuse de iCloud sau de Cardul compatibil pe care încercați să îl puneți la dispoziție. Cardul Apple Pay Cash și capacitatea de a trimite și primi plăți directe între persoane sunt disponibile doar persoanelor fizice cu vârsta de cel puțin 18 ani.

Apple Pay este concepută pentru a fi utilizată de dvs. și puteți furniza doar propriile carduri compatibile.  Dacă puneți la dispoziție un card corporativ compatibil, se presupune că faceți acest lucru cu permisiunea angajatorului și sunteți împuternicit să acceptați aceste condiții de utilizare în numele angajatorului și toate tranzacțiile implicate de utilizarea acestei funcționalități. Dacă trimiteți sau primiți o plată directă între persoane, garantați că faceți acest lucru în scop personal, necomercial.

Sunteți de acord să nu utilizați Apple Pay în scopuri ilegale sau frauduloase ori alte scopuri interzise de Licență și de Termenele suplimentare de față. În plus, sunteți de acord să utilizați Apple Pay în conformitate cu legile și reglementările aplicabile. Sunteți de acord să nu vă implicați și să nu perturbați serviciul Apple Pay (inclusiv accesarea serviciului prin mijloace automatizate) sau a serverelor ori rețelelor conectate la serviciu sau orice politică, cerință sau reglementare privind rețelele conectate la serviciu (inclusiv orice acces, utilizare sau monitorizare neautorizată a datelor sau a traficului de date)

2. Relația companiei Apple cu dvs.

Apple Pay vă permite să creați o reprezentare virtuală a Cardurilor compatibile pe dispozitivul compatibil. Cu toate acestea, Apple nu procesează plăți sau alte tranzacții cu carduri, altele decât carduri de plată (cum ar fi acumularea și valorificarea sumelor de fidelizare), nu primește, păstrează sau transferă fondurile dvs. și nu are control asupra plăților, retururilor, rambursărilor, premiilor, valorilor, reducerilor sau a altor activități comerciale care au legătură cu utilizarea acestei funcționalități.

Termenele posibilelor acorduri încheiate între posesorul cardului și emitentul cardului vor continua să guverneze modul în care utilizați Cardurile dvs. compatibile și modul în care le utilizează banca în legătură cu Apple Pay. În mod similar, participarea dvs. la orice programe comerciale de fidelizare sau de carduri cadou ale unui comerciant și utilizarea de către dvs. a Cardurilor activate pentru Apple Pay în legătură cu Apple Pay vor face obiectul termenelor și condițiilor comercianților în cauză

Cardul Apple Pay Cash și capacitatea de a trimite și primi plăți directe între persoane sunt disponibile doar în Statele Unite, fiind servicii furnizate de Green Dot Bank, membră FDIC. Atunci când activați aceste funcționalități în Apple Pay, deschideți un cont la Green Dot Bank, iar atunci când trimiteți sau primiți o plată directă între persoane sau încărcați ori retrageți bani de pe cardul dvs. Apple Pay Cash, Green Dot Bank va fi responsabilă pentru primirea și trimiterea banilor către destinatarul vizat. Instituția financiară responsabilă pentru furnizarea Apple Pay Cash și a plăților directe între persoane în cadrul Apple Pay se poate schimba, iar utilizarea de către dvs. a acestor funcționalități face obiectul termenelor și condițiilor acesteia.

Nimic din Licență sau din aceste Termene suplimentare nu modifică termenele contractului cu orice deținător de card, utilizator sau comerciant, iar aceste termene vor continua să guverneze modul în care utilizați Cardul compatibil aplicabil sau funcționalitatea Apple Pay de plată directă între persoane și reprezentarea virtuală a acestora pe dispozitivul dvs. Sunteți de acord că Apple nu este parte contractuală în contractele dvs. de emitere a cardurilor încheiate cu comerciantul și nu este responsabilă pentru: (a) conținutul, acuratețea sau indisponibilitatea cardurilor de plată, cardurilor de fidelitate, cardurilor cadou, activităților comerciale, tranzacțiilor sau achizițiilor la utilizarea funcționalității Apple Pay; (b) asigurarea creditului sau evaluarea eligibilității pentru credit; (c) acumularea sau valorificarea premiilor sau a valorii stocate din cadrul unui program de fidelizare al unui comerciant; (d) alimentarea sau reîncărcarea cardurilor preplătite; (e) trimiterea sau primirea de plăți directe între persoane; sau (f) încărcarea, valorificarea sau retragerea banilor de pe cardul dvs. Apple Pay Cash.

Contactați emitentul cardului sau comerciantul în cauză în legătură cu orice litigiu sau întrebare legată de cardurile de plată, cardurile de fidelitate, cardurile cadou sau activitățile comerciale asociate acestora. Pentru întrebări privind cardul Apple Pay Cash sau plățile directe între persoane, contactați Asistența Apple.

3. Confidențialitatea

Apple Pay necesită unele informații de pe dispozitivul dvs. pentru a vă oferi toate funcțiile sale. În plus, atunci când vă utilizați cardul Apple Pay Cash sau trimiteți ori primiți plăți directe între persoane, sunt colectate și păstrate informații suplimentare despre tranzacțiile dvs. pentru furnizarea de servicii pentru contul dvs. și în scopuri de prevenire a fraudelor și de reglementare. Puteți obține mai multe informații despre datele colectate, utilizate sau partajate în cadrul utilizării de către dvs. a funcționalității Apple Pay, a cardului Apple Pay Cash sau a plăților directe între persoane cu Apple Pay consultând secțiunea Despre Apple Pay și confidențialitate (accesând Wallet și Apple Pay pe dispozitivul dvs. sau în aplicația Watch de pe un dispozitiv asociat) sau vizitând pagina https://www.apple.com/privacy. Prin utilizarea acestor funcționalități, sunteți de acord și vă exprimați consimțământul asupra transmiterii, colectării, întreținerii, procesării și utilizării informațiilor susmenționate de către Apple, filialele și agenții Apple, pentru a furniza funcționalitatea Apple Pay.

4. Securitate; dispozitive pierdute sau defecte

Apple Pay stochează reprezentări virtuale ale Cardurilor dvs. compatibile și trebuie protejate la fel cum vă protejați banii sau cardurile fizice de credit, de debit, preplătite, de fidelitate sau cadou. Dacă îi dați codul de acces al dispozitivului dvs. unei părți terțe sau permiteți unei părți terțe să-și adauge amprenta pentru a utiliza Touch ID sau să activeze Face ID, aceasta poate să facă plăți, să trimită, să solicite sau să primească plăți directe între persoane, să retragă bani de pe cardul dvs. Apple Pay Cash sau să primească ori să valorifice premii sau credit folosind Apple Pay pe dispozitivul dvs. Sunteți singurul responsabil pentru menținerea securității dispozitivului dvs. și a codului de acces. Sunteți de acord că Apple nu este responsabilă dacă pierdeți sau partajați accesul la dispozitivul dvs. Sunteți de acord că Apple nu are nicio responsabilitate dacă faceți modificări neautorizate Software-ului Apple (de exemplu, prin intermediul unui „jailbreak”).

Poate fi necesar să activați măsuri de securitate suplimentare, cum ar fi autentificarea cu doi factori pentru ID-ul dvs. Apple, pentru a accesa anumite funcționalități ale Apple Pay, inclusiv cardul Apple Pay Cash și plățile directe între persoane cu Apple Pay. Dacă eliminați ulterior funcționalitățile de securitate respective, este posibil să nu mai aveți acces la anumite funcționalități ale Apple Pay.

Dacă dispozitivul dvs. este pierdut sau furat și aveți funcționalitatea Găsire iPhone activată, o puteți utiliza pentru a încerca să suspendați capacitatea de a plăti cu Carduri de plată compatibile virtuale sau de a trimite plăți directe între persoane de pe dispozitivul respectiv trecându-l în modul Pierdut. De asemenea, puteți să ștergeți conținutul dispozitivului, ceea ce ar suspenda capacitatea de a plăti cu Carduri de plată compatibile virtuale sau de a trimite plăți directe între persoane de pe dispozitiv și ar încerca să elimine cardurile activate pentru Apple Pay. În plus, ar trebui să contactați emitentul Cardurilor de plată compatibile, comerciantul care a emis cardurile activate pentru Apple Pay și Apple în cazul cardului Apple Pay Cash pentru a împiedica accesul neautorizat la cardurile dvs. compatibile.

Dacă raportați sau Apple bănuiește o activitate abuzivă sau frauduloasă, sunteți de acord să cooperați cu Apple în orice investigație și să utilizați măsurile de prevenire a fraudei pe care vi le recomandăm.

5. Limitarea răspunderii

PE LÂNGĂ LIMITĂRILE GARANȚIILOR ȘI ALE RĂSPUNDERII ENUNȚATE ÎN LICENȚĂ, APPLE NU ÎȘI ASUMĂ RĂSPUNDEREA PENTRU ACHIZIȚII, PLĂȚI, TRANZACȚII SAU ALTE ACTIVITĂȚI COMERCIALE FĂCUTE CU AJUTORUL FUNCȚIONALITĂȚII APPLE PAY ȘI SUNTEȚI DE ACORD SĂ UTILIZAȚI DOAR CONTRACTELE ȘI ACORDURILE CU EMITENTUL CARDULUI, REȚEAUA DE PLATĂ, INSTITUȚIILE FINANCIARE SAU COMERCIANTUL PENTRU A REZOLVA PROBLEMELE SAU LITIGIILE LEGATE DE CARDURILE DVS. COMPATIBILE, PLĂȚILE DIRECTE ÎNTRE PERSOANE ȘI ACTIVITĂȚILE COMERCIALE ASOCIATE ACESTORA.

————————————
ÎNȘTIINȚĂRI DIN PARTEA APPLE
În cazul în care Apple trebuie să vă contacteze în legătură cu produsul sau contul dvs., consimțiți să recepționați înștiințările prin e-mail. Sunteți de acord că orice asemenea înștiințări pe care vi le trimitem electronic vor satisface orice cerințe legale în privința comunicațiilor.